ขยายเวลาการคงราคาขายปลีกก๊าซธรรมชาติสำหรับยานยนต์ เอ็นจีวี ออกไปอีก 3 เดือน
นายวุฒิกร สติฐิต รองกรรมการผู้จัดการใหญ่หน่วยธุรกิจก๊าซธรรมชาติ  บริษัท ปตท.  จำกัด (มหาชน) เปิดเผยว่า เพื่อสนับสนุนนโยบายของกระทรวงพลังงานในการบรรเทาความเดือดร้อนของประชาชนจากสถานการณ์ราคาพลังงานที่ผันผวนในตลาดโลก และจากการแพร่ระบาดโควิด-19 บริษัท ปตท. จึงได้ให้ขยายระยะเวลาการคงราคาขายปลีกก๊าซธรรมชาติสำหรับยานยนต์ หรือเอ็นจีวี ที่ 15.59 บาทต่อกิโลกรัม และราคาขายปลีกเอ็นจีวี ตามมาตรการ “เอ็นจีวีเพื่อลมหายใจเดียวกัน” สำหรับผู้ประกอบอาชีพขับขี่รถแท็กซี่ในเขตกรุงเทพฯและปริมณฑล ที่เคยได้รับสิทธิผ่านมาตรการเอ็นจีวีเพื่อลมหายใจเดียวกัน ที่ 13.62 บาทต่อกิโลกรัม ต่อไปอีกเป็นระยะเวลา 3 เดือน จากเดิมสิ้นสุดในวันที่  15 มีนาคม 2565 เป็นวันที่ 15 มิถุนายน 2565 คิดเป็นมูลค่าที่สนับสนุนทั้งสิ้นกว่า  3,322 ล้านบาท